Ο κανονισμός θεσπίζει τον Μηχανισμό Προενταξιακής Βοήθειας (ΜΠΒ III) για την περίοδο του πολυετούς δημοσιονομικού πλαισίου (ΠΔΠ) 2021-2027. Καθορίζει: τους γενικούς και ειδικούς στόχους πολιτικής· το ύψος, τη μορφή και τους κανόνες της χρηματοδότησης από την Ευρωπαϊκή Ένωση (ΕΕ). ΜΠΒ III: αφορά την Αλβανία, τη Βόρεια Μακεδονία, τη Βοσνία και Ερζεγοβίνη, την Ισλανδία, το Κόσοβο*, το Μαυροβούνιο, τη Σερβία και την Τουρκία (παράρτημα Ι)· έχει ως γενικό στόχο να βοηθήσει τους δικαιούχους του να εναρμονιστούν με τους κανόνες, τα πρότυπα, τις πολιτικές και τις πρακτικές της ΕΕ ώστε να προετοιμαστούν για την ένταξη σε αυτή προωθώντας πολιτικές, θεσμικές, νομικές, διοικητικές, κοινωνικές και οικονομικές μεταρρυθμίσεις· προσδιορίζει ειδικούς στόχους προκειμένου: να ενισχύσει το κράτος δικαίου, τη δημοκρατία, τα ανθρώπινα δικαιώματα και την οικονομική και κοινωνική ανάπτυξη, να ενισχύσει την αποτελεσματική δημόσια διοίκηση, τις διαρθρωτικές μεταρρυθμίσεις και τη χρηστή διακυβέρνηση, να διαμορφώσει κανόνες, πρότυπα, πολιτικές και πρακτικές, να προωθήσει την προστασία του περιβάλλοντος και μια οικονομία χαμηλών εκπομπών άνθρακα, να στηρίξει την εδαφική συνοχή και τη διασυνοριακή συνεργασία· θέτει 20 θεματικές προτεραιότητες, από την ισότητα των φύλων και την ποιοτική απασχόληση έως τις έξυπνες μεταφορές και τον ασφαλή εφοδιασμό τροφίμων και νερού (παράρτημα II)· πρέπει να δημιουργεί συνέργειες, να συμπληρώνει και να εναρμονίζεται με άλλες εσωτερικές και εξωτερικές πολιτικές και χρηματοδοτήσεις της ΕΕ· λειτουργεί εντός του γενικού πλαισίου πολιτικής της ΕΕ για τη διεύρυνση. Ο προϋπολογισμός του 7ετούς προγράμματος είναι 14,162 δισ. ευρώ. Τα κονδύλια μπορούν να χρησιμοποιηθούν για: προετοιμασία· παρακολούθηση· έλεγχο· λογιστικό έλεγχο· αξιολόγηση· και εταιρικά συστήματα πληροφορικής· Η χρηματοδότηση προς τους δικαιούχους βασίζεται: σε ένα πλαίσιο προγραμματισμού του ΜΠΒ, το οποίο περιλαμβάνει τις ετήσιες δαπάνες που εγκρίνουν το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης και λαμβάνει υπόψη τις εθνικές στρατηγικές και τις τομεακές πολιτικές· στην επίδοση (το παράρτημα IV περιέχει κατάλογο βασικών δεικτών) και στις αρχές της δίκαιης κατανομής, και στοχεύει και προσαρμόζεται σε ειδικές καταστάσεις. Τα έργα διασυνοριακής συνεργασίας λαμβάνουν έως και 3 % του συνολικού προϋπολογισμού, με τη μέγιστη συνεισφορά της ΕΕ να μην υπερβαίνει το 85 %. Τα κράτη μέλη της ΕΕ, οι δικαιούχοι του ΜΠΒ III, οι χώρες του Ευρωπαϊκού Οικονομικού Χώρου και της Περιοχής Γειτονίας [παράρτημα I του κανονισμού (ΕΕ) 2021/947, βλ. σύνοψη] είναι όλοι επιλέξιμοι για χρηματοδότηση. Οι δικαιούχοι του ΜΠΒ III μπορούν να λάβουν χρηματοδότηση από το Ευρωπαϊκό Ταμείο για τη Βιώσιμη Ανάπτυξη + και την Εγγύηση Εξωτερικής Δράσης [βάσει του κανονισμού (ΕΕ) 2021/947]. Οι αποδέκτες της στήριξης του ΜΠΒ III πρέπει να αναφέρουν την προέλευση και να εξασφαλίζουν την προβολή της χρηματοδότησης. μπορεί να εκδώσει εκτελεστικές και κατ’ εξουσιοδότηση πράξεις· υποστηρίζεται από μια επιτροπή για τον ΜΠΒ και συμβουλεύεται ένα στρατηγικό συμβούλιο για τα Δυτικά Βαλκάνια. Συμπληρωματική πράξη Ο κανονισμός (ΕΕ) 2021/1529 συμπληρώθηκε από τον κατ’ εξουσιοδότηση κανονισμό (ΕΕ) 2021/2128. Εκτελεστικές πράξεις Ο εκτελεστικός κανονισμός (ΕΕ) 2021/2236 θεσπίζει ειδικούς κανόνες για τη διασφάλιση της ομοιόμορφης παροχής βοήθειας του ΜΠΒ III στους δικαιούχους του. Καθορίζει επίσης ειδικούς κανόνες για τη διασυνοριακή συνεργασία και για τη βοήθεια στη γεωργία και στην αγροτική ανάπτυξη.